Publication: Magyar Közlöny
Issue: MK-2003-142 (Year: 2003, Number: 142)
Era: 1990-2004
Section: A természet védelmérõl szóló 1996. évi LIII. törvény
Paragraph Index: 693

6. §-a rendelkezik az egyedi tájértékek megállapításáról és nyilvántartásba vételérõl, illetve meghatározza az egyedi tájérték fogalmát is. Az egyedi tájértékek típusait és a kataszterezés módját az MSZ 20381: 1999 számú szabvány határozza meg. A szabvány elõírásainak megfelelõen a nemzetipark-igazgatóságok feladata az egyeditájérték-kataszterek megállapítása és nyilvántartásba vétele. Ez eddig 201 település közigazgatási területén történt meg. Az egységesség érdekében szükséges, hogy a kataszterek elkészítése az igazgatóságok felügyeletével, az önkormányzatokkal és a társadalmi szervezetekkel együttmûködve történjen. 2003/142. szám Az egyedi tájértékeket be kell építeni az adott védett természeti terület kezelési tervébe, és a széles körû használhatóság érdekében meg kell teremteni a tájértékek kataszterezésének és digitális feldolgozásának feltételeit. (A kataszterezés közvetlen tevékenysége mellett fontos a felmért egyedi tájértékek informatikai nyilvántartási módjának kidolgozása is.) 5.4.1.3.12. A vadgazdálkodás A természetvédelmi oltalom alatt álló erdõterületeken és a természeti területeken még a mindig elfogadhatatlanul nagy létszámú vadállomány csökkentése elengedhetetlen. A földmûvelési tárcával kötött megállapodásnak megfelelõen ezért felülvizsgálatra szorul a vadgazdálkodási körzetenként fenntartandó legkisebb és fenntartható legnagyobb vadlétszám meghatározása, különös tekintettel a gímszarvas és vaddisznó állományára és a nem õshonos vadfajokra. Az elõbbiekkel párhuzamosan készül a természetvédelem vadászati szakmai koncepciója, és megtörténik a távlati fejlesztési elképzelések meghatározása is. A téma és a feladat önálló említése — jelentõségére való tekintettel — indokolt, azonban nem követeli meg külön költségigény meghatározását. 5.4.1.4. A veszélyeztetett fajok állományának megõrzése 5.4.1.4.1. A veszélyeztetett fajok védelmére vonatkozó tervek kidolgozása és megvalósítása A nemzetközi természetvédelmi gyakorlatban az utóbbi évtizedben általánossá vált, hogy a veszélyeztetett és az ún. kezelést igénylõ fajokra védelmi tervet dolgoznak ki. Magyarországon is számos veszélyeztetett, illetve nemzetközi összehasonlításban is jelentõs állományú fajra indokolt védelmi terveket kidolgozni. Eddig 14 madárfaj (például túzok, parlagi sas, kék vércse stb.) védelmi terve készült el, de számos további gerinces állat, nappali lepke és veszélyeztetett gerinctelen állatfaj, valamint növényfaj esetében szükséges ilyen tervek kidolgozása és megvalósítása. A védelmi tervek célja, hogy meghatározza azokat a kutatásokat, védelmi célú beavatkozásokat — és az egyes szereplõk konkrét feladatait —, amelyektõl az adott faj állományának hosszú távú fennmaradása várható. 5.4.1.4.2. A területi védettségtõl független fajvédelmi beavatkozások A veszélyeztetett fajok állományának megõrzése érdekében kidolgozott tervek megvalósítása esetenként speciális intézkedéseket igényel. Példaként említhetõ a ragadozómadarak védelmét szolgáló, az elektromos távvezetékoszlopok szigetelését biztosító szigetelõpapucsok felszerelése vagy a mesterséges gólyafészektartók kihelyezése. Az ökológiai folyosók folytonosságának biztosítása érdekében tervezett mûszaki létesítmények — például az autópályákat és egyéb vonalas létesítményeket áthidaló vadátjárók, békaalagutak — kiépítésével biztosított fajvédelmi beavatkozások az emberi tevékenység okozta veszélyforrásokat csökkentik. Ide tartozik a lakott területen elõforduló természeti értékek megõrzése is. Még nagyobb városainkban is jelentõs számban élnek védett növény- és állatfajok, melyek állományának, egyedeinek megóvásáról gondoskodni kell (fehér gólya, gyöngybagoly, denevérfajok stb.). 5.4.1.5. A barlangok és földtani-felszínalaktani értékek megõrzése 5.4.1.5.1. A barlangok védelme A terület nélküli természeti érték kategóriában „ex lege”-védelem alatt álló barlangok — Tvt. 23. § (2) és 4. §

Source: https://magyarkozlony.hu/hivatalos-lapok/baf51686730c8137e4c342fa81918d3f73ae7a16/dokumentumok/51c758a44d8c6475668366ce44e0c0b168fe9de9/letoltes